## Miguel Barrachina: “El balanç del Consell de l’Horta ha sigut paralitzar infraestructures que salven vides i multiplicar l’abandó de camps”

*** El conseller ha assegurat que “el Consell de l’Horta gastava més diners en personal i gastos corrents que en projectes per a protegir l’horta”
* Indica que la Conselleria d’Agricultura es “compromet a defendre els agricultors de l’horta des de la llibertat i l’aposta decidida per una agricultura competitiva”**

El conseller d’Agricultura, Aigua, Ramaderia i Pesca, Miguel Barrachina, ha afirmat, este dijous, que “el balanç que ens oferix el Consell de l’Horta és la paralització d’infraestructures fonamentals que hagueren pogut salvar moltes vides i l’augment en l’abandó de camps en la zona d’influència de l’horta”.

Barrachina ha assegurat que “protegirem l’horta protegint l’agricultor, no perseguint l’agricultor. Protegir l’horta és garantir la llibertat de l’agricultor per a posar reg per degoteig o canviar el seu cultiu. Ningú millor que ell coneix la terra, la cuida i l’estima”.

“Posem fi a una pèssima i costosa idea del Botànic que només ha portat problemes als agricultors i als ajuntaments, i que ha suposat augmentar per tres l’abandó de camps”, ha destacat.

La Conselleria d’Agricultura ha iniciat el procés per a l’“eliminació del Consell de l’Horta, que ha sigut un organisme que gastava molt més en nòmines i gastos de funcionament que a ajudar el sector”.

Així, Barrachina ha explicat que “en 2023 es va destinar el 80 % a pagar sous i gastos corrents i no a ajudes a l’horta. Es van pressupostar 1,4 milions d’euros de personal i gastos generals. Era un organisme més preocupat per pagar nòmines que per posar en marxa iniciatives per a incrementar la competitivitat de l’horta”.

Barrachina ha assenyalat que, “amb l’eliminació del Consell de l’Horta, eixos diners aniran directes a l’entorn agrari de l’horta, sense dogmatisme. Protegir l’horta és mantindre l’agricultor. No volem una horta de saló”.

D’altra banda, el conseller d’Agricultura ha recordat que “va ser el Consell de Puig el que va prohibir que s’actuarà en els barrancs, cosa que hauria evitat moltes morts. No van prioritzar les obres per a la protecció dels veïns”.

Fecha: 13/03/2025